Ο **Δημήτρης Τσαλδάρης**, γεννημένος στον Πειραιά στις 7 Μαρτίου 1980, είναι Έλληνας πρωην διεθνής καλαθοσφαιριστής. Έχει ύψος 1,96 m και αγωνίζοταν στη θέση του σούτινγκ γκαρντ .Από τον Αύγουστο του 2018 είναι διευθυντής της Ακαδημίας μπάσκετ του Ολυμπιακού Πειραιώς και προπονητής της εφηβικής ομάδας.

Καριέρα
-------

### Σε συλλογικό επίπεδο

Ο Τσαλδάρης ξεκίνησε την επαγγελματική του καριέρα στον Άλιμο το καλοκαίρι του 2001 και μετά από τρεις σεζόν μεταγράφηκε στο Περιστέρι, το οποίο κατέλαβε την έβδομη θέση στην Α2 Εθνική κατηγορία.

Την σεζόν 2005-06 αγωνίστηκε για πρώτη φορά στην Α1 Εθνική κατηγορία με την φανέλα του Πανελλήνιου, ο οποίος έφθασε στην πέμπτη θέση της τελικής κατάταξης.

Το καλοκαίρι του 2006, ο Τσαλδάρης μεταγράφηκε στον Άρη Θεσσαλονίκης, με τον οποίο αγωνίστηκε στην Ευρωλίγκα, φθάνοντας μέχρι την φάση των 16, ενώ κατέλαβε την τρίτη θέση του ελληνικού πρωταθλήματος, αν και στην κανονική περίοδο είχε τερματίσει δεύτερος.

Ακολούθησαν δύο ακόμη σεζόν, με τον Τσαλδάρη να αποτελεί βασικό στέλεχος της ομάδας της Θεσσαλονίκης μέχρι το 2009, όταν μεταγράφηκε στην ιταλική Νάπολι. Ακολούθησε η μεταγραφή του στην Σούτορ Μπάσκετ Μοντεγκρανάρο, ενώ το 2010-11 έπαιξε για την Ντιναμό Σασάρι.

ΤΟ 2011-12, επέστρεψε στον Άρη, χωρίς όμως την επιτυχία του παρελθόντος. Συνέχισε την επόμενη χρονιά στον Κολοσσό Ρόδου, ολοκληρώνοντας την σεζόν στην ιταλική Μπιέλα.

Αγωνίστηκε με την ομάδα της Νέας Κηφισιάς από το καλοκαίρι του 2013 μέχρι τα Χριστούγεννα του 2014, όταν και μετακόμισε στον ΚΑΟΔ. Στις αρχές Σεπτεμβρίου του 2015, υπέγραψε στην Δόξα Λευκάδας, με την οποία αγωνίστηκε στο πρωτάθλημα της Α1 Εθνικής κατηγορίας[7] αλλά και στο πρωτάθλημα της Α2 Εθνικής κατηγορίας. Αποσύρθηκε απο την ενεργό δράση την 1η Μαίου του 2018 .

Τον Αύγουστο του 2018 ξεκίνησε η συνεργασία του Τσαλδάρη με τον Ολυμπιακό Πειραιώς, με τον ίδιο να αναλαμβάνει το πόστο του υπευθύνου του αναπτυξιακού προγράμματος του συλλόγου, καθώς και όλων των αγωνιστικών τμημάτων υποδομής. Το Μάιο του 2019 οδήγησε την ομάδα στην κατάκτηση του Πανελληνίου Πρωταθλήματος Εφήβων από τη θέση του πρώτου προπονητή.

### Με την Εθνική Ελλάδας

Ο Τσαλδάρης είναι διεθνής με την Εθνική Ελλάδος, με επτά συμμετοχές σε φιλικούς αγώνες του 2008, όπως και το τουρνουά Ακρόπολις του 2009.

Παραπομπές
----------

1. ↑  «Το 2007 η τελευταία νίκη του Άρη επί του Ολυμπιακού». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 11 Σεπτεμβρίου 2015.
2. ↑  Στη Νάπολι ο Δημήτρης Τσαλδάρης - Athletic Radio 104,2
3. ↑  Τσαλδάρης: Να συνεχίσω στην Ιταλία - ΠΣΑΚ - SPORT 24
4. ↑  «Ανακοίνωσε Τσαλδάρη ο Άρης». Αρχειοθετήθηκε από το πρωτότυπο στις 7 Μαρτίου 2016. Ανακτήθηκε στις 11 Σεπτεμβρίου 2015.
5. ↑  Και επίσημα Τσαλδάρης στην Μπιέλα - BasketPlus.gr[*νεκρός σύνδεσμος*]
6. ↑  «Ο Δημήτρης Τσαλδάρης στον American Genetics ΚΑΟΔ!». Αρχειοθετήθηκε από το πρωτότυπο στις 12 Ιουνίου 2015. Ανακτήθηκε στις 11 Σεπτεμβρίου 2015.
7. ↑  Στη Δόξα Λευκάδας ο Τσαλδάρης - Α2 - SPORT 24
8. ↑  «Επισήμως στον Ολυμπιακό Τσαλδάρης και Μπάρλος», άρθρο στον ιστότοπο Sport24.gr, 1 Αυγούστου 2018.
9. ↑  «Τσαλδάρης και Κολοβέρος για το χρυσό του Ολυμπιακού στο Πανελλήνιο Εφήβων!», άρθρο στον ιστότοπο FosOnline.gr, 10 Μαΐου 2019.
10. ↑  «ΤΟΥΡΝΟΥΑ ΑΚΡΟΠΟΛΙΣ 2009 24-08-2009 / ΜΑΡΟΥΣΙ ΕΛΛΑΔΑ 66 - 65 ΣΕΡΒΙΑ». Αρχειοθετήθηκε από το πρωτότυπο στις 30 Σεπτεμβρίου 2015. Ανακτήθηκε στις 11 Σεπτεμβρίου 2015.
11. ↑  «ΤΟΥΡΝΟΥΑ ΑΚΡΟΠΟΛΙΣ 2009 26-08-2009 / ΜΑΡΟΥΣΙ ΕΛΛΑΔΑ 75 - 73 ΛΙΘΟΥΑΝΙΑ». Αρχειοθετήθηκε από το πρωτότυπο στις 3 Οκτωβρίου 2015. Ανακτήθηκε στις 11 Σεπτεμβρίου 2015.

Πηγές
-----

* Euroleague.net Profile
* ΤΣΑΛΔΑΡΗΣ Δημήτρης - ΕΣΑΚΕ
* Eurobasket.com Profile

Εξωτερικοί σύνδεσμοι
--------------------

* Δημήτρης Τσαλδάρης, στατιστικά στοιχεία αθλητή στον επίσημο ιστότοπο της Ελληνικής Ομοσπονδίας Καλαθοσφαίρισης (Ελληνικά).
* Dimitrios Tsaldaris, στατιστικά στοιχεία αθλητή στον επίσημο ιστότοπο της Euroleague Basketball (Αγγλικά).

  


|  |  |  |  |
| --- | --- | --- | --- |
| 

| π • σ • ε
Ελληνική Basket League - Καλύτερος Νέος Παίχτης |
| --- |
|  |
| 
* 1999: Τσαρτσαρής
* 2000: Ντικούδης
* 2001: Φώτσης
* 2002: Ζήσης
* 2003: Σπανούλης
* 2006: Τσαλδάρης
* 2007: Πρίντεζης
* 2008: Βουγιούκας
* 2009: Παπανικολάου
* 2010: Παπάς
* 2011: Σλούκας
* 2012: Παπανικολάου
* 2013: Βεζένκοφ
* 2014: Βεζένκοφ
* 2015: Βεζένκοφ
* 2016: Παπαπέτρου
* 2017: Κόνιαρης
* 2018: Κόνιαρης
* 2019: Καράμπελας
* 2020: ?
* 2021: Χουγκάζ
* 2022: Νετζήπογλου
 |

 |